{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o izmjenama i dopunama Pravilnika o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVAN MARKIĆ","PRAVILNIK","Da li netko kontrolira poduzeća koja nude izradu certifikata preko crnogjajeta i sl. kanala za 150kn? Ja se ovime više praktički i ne bavim radi ovakve kontrole kakvu imamo tj. točnije nemamo. Čemu uopće Pravilnik o nečemu što ne funkcionira.","Nije prihvaćen","Sve fizičke i pravne osobe ovlaštene za energetsko certificiranje i energetski pregled zgrade, odnosno redoviti pregled sustava grijanja i sustava hlađenja ili klimatizacije tj. energetski certifikati i izvješća o redovitom pregledu sustava grijanja i sustava hlađenja ili klimatizacije mogu biti predmet neovisne kontrole. Energetski certifikat i izvješća o redovitim pregledima sustava grijanja i sustava hlađenja ili klimatizacije u zgradi mogu biti odabrane za kontrolu i prema pritužbi. Radi zaštite osobnih podataka informacije o provedenim kontrolama nisu javno dostupne."]
[2,"IVAN MARKIĆ","PRAVILNIK","Kako se kontroliraju energetski certifikati koje donose kupci na uvid javnom bilježniku kod kupnje/prodaje nekretnina? Postoje glasine da neki prodavači nekretnina samo u wordu isprintaju certifikat i predaju. Javni bilježnici nemaju nikakav uvid u bazu energetskih certifikata. Nisam siguran ni koliko je ta baza pregledna. Kolegica me zvala da joj u Ministarstvu nisu mogli pronaći certifikat firme u kojoj radi kada je tražila jer u poduzeću nije mogla pronaći, a platili su ga i dobili.","Nije prihvaćen","Ministarstvo vodi Registar izdanih energetskih certifikata s izvješćima o provedenim energetskim pregledima zgrada, te se na https://eenergetskicertifikat.mgipu.hr/login.html,\nza energetske certifikate izdane nakon 30. rujna 2017. godine, može dobiti informacija da li su u Registru. Za ranije izdane energetske certifikate potrebno se obratiti Ministarstvu. U pripremi su nadogradnje Informacijskog sustava prostornog uređenja i sustava eGrađanin putem kojih će se moći dobiti navedeni podaci.\nNadalje osoba ovlaštena za energetsko certificiranje dužna je voditi evidenciju o izdanim energetskim certifikatima i obavljenim energetskim pregledima te čuvati dokumentaciju o tome najmanje deset godina."]
[3,"IVAN MARKIĆ","PRAVILNIK","Poštovane kolege,\nkoliko je kontrola energetskih certifikata napravljeno do sada?","Nije prihvaćen","Do sada je obavljena neovisna kontrola 510 energetskih certifikata zgrada."]
[4,"ŽARKO LJUBIĆ","PRAVILNIK,\nČlanak 2.","gledajte : ovdje nalazite za shodno i potrebno pojmovnikom definirati što je MINISTAR  ?  a, u Zakonu o sprečavanju glazbene buke nemate definiran pojam GLAZBA UGOĐAJA koja je kamen spoticanja  u svim Pravilnicima i interpretacijama propisa- Čudno i neusklađeno sa sustavom Zakona.","Nije prihvaćen","Pojam ministar definiran je u prethodnom Pravilniku o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi."]
[5,"Primorsko-goranska županija","PRAVILNIK,\nČlanak 4.","Mišljenja smo da nije ispravno tražiti uvjet za dobivanje ovlaštenje kontrolora energetskog certifikata s ukupnim brojem izdanih energetskih certifikata jer smatramo da to nije mjerilo kvalitete. Smatramo da referenca iskustva mogućeg kandidata trebaju biti certifikati izrađeni za iznimno značajne i zahtjevne zgrade te način na koji su dobiveni rezultati, a ne samo odredba da su to zgrade sa složenim tehničkim sustavom.","Nije prihvaćen","Pravna osoba prije podnošenja zahtjeva Ministarstvu za davanje ovlaštenja za kontrolu izdanih energetski certifikata, dužna je postupiti s povećanom pažnjom, prema pravilima struke i običajima (pažnja dobrog stručnjaka) prilikom odabira 20 reprezentativnih energetskih certifikata.\nMinistarstvo provodi kontrolu kvalitete energetskih certifikata zgrada odnosno izvješća o redovitim pregledima sustava grijanja i sustava hlađenja ili klimatizacije u zgradi, izdanih od podnositelja zahtjeva."]
[6,"Primorsko-goranska županija","PRAVILNIK,\nČlanak 11.","Mišljenja smo da bi Ministarstvo trebalo obavijestiti da se vrši kontrola, ali svu dodatnu dokumentaciju (najčešće izračune i podatke nacrta zgrada koji nisu sadržani u samom izvješću) te pojašnjenje bi trebao tražiti kontrolor budući da komunikacija treba biti dvosmjerna, s obzirom na opsežnost sadržaja koji se provjerava.","Nije prihvaćen","Ministarstvo obavještava fizičku odnosno pravnu osobu o pokretanju postupka kontrole, te pritom traži od iste svu dokumentaciju potrebnu za provedbu kontrole. Na zahtjev kontrolora, ukoliko je potrebno, traži se i dopuna dokumentacije. Pošto se energetskih certifikat zgrade odnosno izvješće o redovitim pregledima sustava grijanja i sustava hlađenja ili klimatizacije u zgradi radi nedostavljanja dodatne dokumentacije može ocijeniti negativno, Ministarstvo je ostalo u poziciji posrednika u ovom procesu."]
[7,"Primorsko-goranska županija","PRAVILNIK,\nČlanak 15.","Smatramo da je rok od 15 dana prekratak budući da se ispravljaju certifikati koji su izrađeni pred više godina te samo ispravljanje pretpostavlja ponovno računanje i ponovnu izradu. Mišljenja smo da bi primjereniji rok bio 30 dana.","Nije prihvaćen","Ispravak je namijenjen za ispravljanje manjih pogrešaka u energetskom certifikatu zgrade i izvješću o provedenom energetskom pregledu zgrade odnosno izvješća o redovitom pregledu sustava grijanja i sustava hlađenja ili klimatizacije u zgradi. Ukoliko su prisutni veći nedostaci u energetskom certifikatu zgrade odnosno izvješću o redovitom pregledu sustava grijanja i sustava hlađenja ili klimatizacije u zgradi, navedeni će biti poništen Rješenjem."]